**Забележки:**

В Раздел І – ІV група, участниците от СМУ се състезават заедно с останалите участници от школи, паралелки с профил „Музика” и др., което е във връзка с Наредба за условията и реда за осъществяване на закрила на деца с изявени дарби. За три стипендии могат да кандидатстват ученици, родени през 2000 г., 2001 г. и 2002 г. Освен наградите, даващи право на стипендия, ще бъдат присъждани и други награди!

В раздел ІІ се допуска участието и на други инструменти, и/или пеене.

Посоченото време е максимално. Допуска се по-кратка програма. Журито ще прекъсва просрочилите указаното максимално време.

***ЖУРИРАНЕ и НАГРАДИ***

1. Наградите се присъждат от компетентно жури, като решенията му са окончателни.

2. Отличените с награда и поощрение получават диплом, парична или предметна награда.

3. Разпределение на наградния фонд в *Раздел III*:

І група: І награда – 160 лв.; ІІ награда – 120 лв.; ІІІ награда – 100 лв.

ІІ група: І награда – 200 лв.; ІІ награда – 160 лв.; ІІІ награда – 120 лв.

4. Журито има право:

да дели награди между участниците, с изключение на групите, в които наградените могат да кандидатстват за стипендии според Наредба за условията и реда за осъществяване на закрила на деца с изявени дарби;

да не присъжда всички награди;

да присъди и други допълнителни награди.

5. Отделни физически и юридически лица могат да обявят награди, но същите ще бъдат присъждани с решение на журито.

**ДОКУМЕНТИ ЗА УЧАСТИЕ**

1. Анкетна карта по приложен образец.

***ПОПЪЛНЕТЕ ЯСНО И ЧЕТЛИВО!***

***ПОСОЧЕТЕ И АВТОРИТЕ НА АРАНЖИМЕНТИТЕ!***

2. Копие от акта за раждане или лична карта.

3. Копие от пощенски запис или банков превод на такса за участие.

4. **Актуална снимка**, формат – ***за лична карта*** (за участниците в раздел І и ІІІ).

**ТАКСИ ЗА УЧАСТИЕ**

за индивидуален участник в Раздел І– 15 лв;

за индивидуален участник в Раздел ІІІ – 30 лв.;

за камерни състави – по 10 лв. на участник;

за индивидуален изпълнител, участващ и в камерен състав – 15 лв. + 5 лв. (за участник в І и ІІ раздел) или 30 лв. + 5 лв. (за участник във ІІ и ІІІ раздел).

**Срок за подаване на документите за участие: 06 март 2018 г.**

Адрес:

9900 гр. Нови пазар, обл. Шумен

ул. “Патриарх Евтимий” №1, Читалище “Христо Ботев – 1872 г.”

За конкурса “Танцуващи клавиши”

e-mail ***klavishi@abv.bg***

За пощенски запис: получател Светлана Петкова Зубева

За банков превод: IBAN - BG69BUIN70141030553421

BIC – BUINBGSF, Алианц Банк България

**За справки и допълнителна информация:**

0537/235-70 – Дарина Тотева

0878 887 947 – Янна Рускова

**МИНИСТЕРСТВО НА КУЛТУРАТА**

**ОБЩИНА НОВИ ПАЗАР**

**НАРОДНО ЧИТАЛИЩЕ “ХРИСТО БОТЕВ – 1872 г.”**



**XVII НАЦИОНАЛЕН КОНКУРС**

**ЗА АКОРДЕОНИСТИ**

**С МЕЖДУНАРОДНО УЧАСТИЕ**

**“ТАНЦУВАЩИ КЛАВИШИ”**

**Нови пазар 2018**

**26 – 28 април 2018 г.**

***СТАТУТ***

**на Национален конкурс за акордеонисти**

**с международно участие „Танцуващи клавиши” – гр. Нови пазар**

***ЦЕЛ НА КОНКУРСА:***

Да издирва и популяризира талантливи млади акордеонисти – бъдещи концертиращи изпълнители и педагози; да поддържа създадените традиции, да развива и стимулира интереса към акордеона като популярен за България инструмент с изключително високи музикално-изразни възможности.

Във връзка с осъществяването на тези цели, участниците са длъжни да изпълняват конкурсна програма, която включва пиеси ***с разнообразна жанрово-стилистическа насоченост, имащи: танцово-развлекателен характер; рапсодично-виртуозен характер; джазово-импровизационен характер; в това число – аранжименти-версии на пиеси от областта на евъргрийна, фюжъна, съвременното етнофолк направление (джаз на фолклорна основа), утвърдените авангардни направления на съвременния инструментализъм, изградени върху основата на българския музикален фолклор.***

***ОСНОВНИ ПОЛОЖЕНИЯ***

1. Националният конкурс се провежда всяка година в гр. Нови пазар под патронажа на Кмета на Община Нови пазар.

2. За участие в конкурса се допускат изпълнители, изпратили редовни документи и с платена такса за участие.

3. В срок до 15 януари организаторите се задължават да разпратят статута и Анкетната карта за участие. Участниците се задължават да изпратят в срок коректно попълнена Анкетната карта, като се съобразяват с условията за подбор на произведенията, упоменати в Статута. Заявката се изпраща на хартиен носител или в електронен вид на e-mail: klavishi@abv.bg. Организаторите се задължават в срок до 20 март да потвърдят получаването на заявката, както и допускането на кандидата за участие в Конкурса. След потвърждаване на участието в конкурса от страна на Организаторите не се допуска промяна на конкурсната програма. С подписа си в Анкетната карта (изпратена на хартиен носител) преподавателят и участникът декларират, че приемат условията на конкурса.

4. Международното участие е в Раздел ІІІ.

5. В случай на неучастие в конкурса преведената такса не подлежи на връщане.

6. Всички участници получават потвърждение с програмата на конкурса по дни и часове за съответните раздели и възрастови групи.

7. Редът за явяване на участниците се определя след тегленето на жребий, който се извършва всяка вечер за следващия конкурсен ден.

8. Класирането се извършва в трите раздела по възрастови групи: първа, втора, трета награда и поощрение.

9. Пътните разходи и разходите по престоя по време на конкурса са за сметка на участниците.

10. Организационният комитет се ангажира да предложи на всички участници в конкурса и на техните придружители подходящи условия за нощуване и храна на приемливи цени.

11.Организационният комитет си запазва правото да фотографира, филмира, записва изпълненията на участниците с цел реклама на конкурса и създаване на архив, без да плаща права и обезщетения.

***РЕГЛАМЕНТ НА КОНКУРСА***

**Раздел І: ИНДИВИДУАЛНИ ИЗПЪЛНИТЕЛИ**

***Първа възрастова група***

Групата включва ученици, родени след 31 декември 2008 г. В програмата, с максимално времетраене до 5 мин., задължително да е включена една пиеса от български автор или в народностен дух.

***Втора възрастова група***

Групата включва ученици, родени през 2007 и 2008 г. Програмата, с максимално времетраене до 10 мин., да включва пиеси от различни жанрове и поне една от тях задължително да е от български автор или в народностен дух.

***Трета възрастова група***

Групата включва ученици, родени през 2004, 2005 и 2006 г. Програмата, с максимално времетраене до 12 мин., да включва пиеси от различни жанрове и поне една от тях задължително да е от български автор или в народностен дух.

***Четвърта възрастова група***

Групата включва ученици, родени през 1999, 2000, 2001, 2002 и 2003 г. Програмата, с максимално времетраене до 15 мин., да включва пиеси от различни жанрове и поне една от тях задължително да е от български автор или в народностен дух.

***Пета възрастова група***

Групата включва студенти и индивидуални участници до 35 години. Програмата, с максимално времетраене до 20 мин., да включва пиеси от различни жанрове и поне една от тях задължително да е от български автор или в народностен дух.

**Раздел ІІ: КАМЕРНИ СЪСТАВИ – дуети, триа, квартети и др**.

***Първа възрастова група***

Групата включва участници, родени след 31 декември 2003 г., които изпълняват свободна програма с максимално времетраене до 10 минути.

***Втора възрастова група***

Групата включва участници, родени през периода 1999 – 2003 г., които изпълняват свободна програма с максимално времетраене до 12 минути.

***Трета възрастова група***

Групата включва студенти, преподаватели и други участници на възраст до 35 години, навършени в годината на конкурса, които изпълняват свободна програма с максимално времетраене до 20 минути.

**Раздел ІІІ: ИНДИВИДУАЛНИ ИЗПЪЛНИТЕЛИ – международни групи**

***Първа възрастова група***

Групата включва български и чуждестранни участници, родени след 31 декември 2004 г., които изпълняват свободна програма по избор с максимално времетраене до 12 минути. В програмата не е задължително включването на пиеса от български автор или в народностен дух.

***Втора възрастова група***

Групата включва български и чуждестранни участници, родени през 2004 и 2005 г., които изпълняват свободна програма по избор с максимално времетраене до 15 минути. Програмата да включва пиеси от различни жанрове. Не е задължително включването на пиеса от български автор или в народностен дух.